REGULAMENTUL (CE) NR. 880/2007 AL COMISIEI
din 25 iulie 2007
de modificare a Regulamentului (CE) nr. 2133/2001 privind deschiderea și modul de gestionare a anumitor contingente tarifare comunitare și a plafoanelor tarifare din sectorul cerealelor, în ceea ce privește un contingent tarifar comunitar pentru anumite preparate de tipuri utilizate pentru hrana animalelor, care intră sub incidența codului NC 2309 90
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Decizia 2007/444/CE a Consiliului din 22 februarie 2007 privind încheierea unui acord între Comunitatea Europeană și Guvernul Canadei cu privire la încheierea negocierilor în temeiul articolului XXIV alineatul (6) al GATT (1), în special articolul 2,
având în vedere Regulamentul (CE) nr. 1784/2003 al Consiliului din 29 septembrie 2003 privind organizarea comună a piețelor în sectorul cerealelor (2), în special articolul 12 alineatul (1),
întrucât:
(1)
Regulamentul (CE) nr. 733/2007 al Consiliului din 22 februarie 2007 privind punerea în aplicare a Acordului dintre Comunitatea Europeană și Guvernul Canadei cu privire la încheierea negocierilor în temeiul articolului XXIV alineatul (6) din GATT, de modificare și completare a anexei I la Regulamentul (CEE) nr. 2658/87 privind Nomenclatura tarifară și statistică și Tariful Vamal Comun (3) prevede, pentru fiecare an calendaristic, un contingent tarifar la import cu un drept vamal de 7 % ad valorem pentru anumite preparate de tipuri utilizate pentru hrana animalelor, care intră sub incidența codului NC 2309 90.
(2)
Regulamentul (CEE) nr. 2454/93 al Comisiei din 2 iulie 1993 de stabilire a unor dispoziții de aplicare a Regulamentului (CEE) nr. 2913/92 al Consiliului de instituire a Codului Vamal Comunitar (4) conține regulile de gestionare aplicabile contingentelor tarifare destinate a fi utilizate în ordinea cronologică a datelor declarațiilor vamale și pentru monitorizarea importurilor care beneficiază de un regim preferențial. Pentru a armoniza gestionarea acestui nou contingent tarifar cu contingentele similare, gestionarea acestuia trebuie integrată în dispozițiile relevante.
(3)
Regulamentul (CE) nr. 2133/2001 al Comisiei (5) ar trebui modificat în consecință.
(4)
Măsurile prevăzute în prezentul regulament sunt conforme cu avizul Comitetului de gestionare a cerealelor,
ADOPTĂ PREZENTUL REGULAMENT:
Articolul 1
Se adaugă următorul rând în anexa II la Regulamentul (CE) nr. 2133/2001:
„09.0070
2309 90 31
2309 90 41
2309 90 51
2309 90 95
2309 90 99
Preparate de tipuri utilizate pentru hrana animalelor
2 700
7 % ad valorem
Toate țările terțe (erga omnes)”
Articolul 2
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 25 iulie 2007.